b"\n_START_ARTICLE_\nPastoraatti\n_START_PARAGRAPH_\nPastoraatti (uudismuodoste latinan pastori-sanasta; keskiajan latinaksi pastora'tus, lat. p\xc4\x81stor, paimen) tarkoittaa kirkkoherran johtamaa seurakuntaa, kirkkoherrakuntaa tai kirkkopit\xc3\xa4j\xc3\xa4\xc3\xa4 eli kirkkoherran virka-aluetta, mutta nimityst\xc3\xa4 k\xc3\xa4ytet\xc3\xa4\xc3\xa4n my\xc3\xb6s kirkkoherranvirasta. Ruotsissa pastoraatti koostuu yhdest\xc3\xa4 tai useammasta seurakunnasta. _NEWLINE_Vuonna 2014 voimaan tulleen Kirkkoj\xc3\xa4rjestyksen muutoksen my\xc3\xb6t\xc3\xa4 pastoraatti vakiintui kirkkoherran toimi-alueeksi, johon voi kuulua useita seurakuntia, joilla on yhteinen talous. Koko pastoraatin toimintaa johtaa kirkkoherra, ja kunkin seurakunnan toimintaa johtaa teht\xc3\xa4v\xc3\xa4\xc3\xa4n m\xc3\xa4\xc3\xa4r\xc3\xa4tty pappi, josta k\xc3\xa4ytet\xc3\xa4\xc3\xa4n nimityst\xc3\xa4 f\xc3\xb6rsamlingsherde. . Ruotsin kirkon suomenkielisess\xc3\xa4 toiminnassa t\xc3\xa4m\xc3\xa4 virkanimike on suomennettu muotoon seurakuntapaimen."